Γεώργιος Αλβέρτος της Ανατολικής Φρισίας

Ο **Γεώργιος-Αλβέρτος**, γερμ.: Georg Albrecht von Cirksena fürst der Ostfriesland (13 Ιουνίου 1690 - 12 Ιουνίου 1734) ήταν μέλος της οικογένειας του Cirksena και ήταν ο τέταρτος πρίγκιπας της Ανατολικής Φρισίας . Κυβέρνησε από το 1708 έως το 1734.

## Βιογραφία
Ήταν ο δευτερότοκος γιος του Χριστιανού-Έμπερχαρντ πρίγκιπα της Ανατολικής Φρισίας. Στις 24 Σεπτεμβρίου 1709, παντρεύτηκε στο Ίντσταϊν την πρώτη του σύζυγο, Χριστίνα-Λουίζα πριγκίπισσα του Nάσσαου-Ίντσταϊν (31 Μαρτίου 1691 - 13 Απριλίου 1723). Είχαν πέντε παιδιά: 
* Γεώργιος-Χριστιανός (13 Οκτωβρίου 1710 - 28 Απριλίου 1711).
* Ερριέττα-Καρλόττα (23 Οκτωβρίου 1711 - 29 Οκτωβρίου 1711).
* Κάρολος-Χριστιανός (4 Ιανουαρίου 1715 - 14 Ιανουαρίου 1715).
* Κάρολος-Έντσαρντ (18 Ιουνίου 1716 - 25 Μαΐου 1744).
* Ερριέττα-Αυγούστα-Βιλελμίνη (22 Απριλίου 1718 - 21 Απριλίου 1719).

Η Ανατολική Φρισία χτυπήθηκε σκληρά από τις πλημμύρες στα Χριστούγεννα του 1717 : 2.752 άνθρωποι πνίγηκαν και καταστράφηκαν μεγάλες εκτάσεις γης.

Ο Χριστιανός-Λουδοβίκος απεβίωσε στις 13 Απριλίου 1723. Στις 8 Δεκεμβρίου του ίδιου έτους, στο Μπέρουμ, ο Γεώργιος-Αλβέρτος παντρεύτηκε τη δεύτερη σύζυγό του, τη Σοφία-Καρολίνα των Χοεντσόλερν, κόρη του Χριστιανού-Ερρίκου μαργράβου του Βρανδεμβούργου-Μπάιροϊτ-Κούλμπαχ. Αυτή έλαβε από τον Γεώργιο-Αλβέρτο την ενορία-φέουδο  στο πόλντερ Καρολίνενγκροντεν ως δώρο. Έκανε έσοδα από αυτό μέχρι το τέλος της το 1764.

Κατά τη διάρκεια της κυριαρχίας του Γεωργίου-Αλβέρτου, η παλιά σύγκρουση μεταξύ του πρίγκιπα και ενός τμήματος της Συνέλευσης των ευγενών κλιμακώθηκε στον λεγόμενο *[[Έκκληση για πόλεμο|Πόλεμο Προσφυγών]]* του 1726–1727. Οι ευγενείς χωρίστηκαν σε μία *υπάκουη* και μία *νεανική* παράταξη. Η πρώτη πήρε το μέρος του πρίγκιπα, ο οποίος μάζεψε στρατό για να πολεμήσει την αντίπαλη παράταξη. Ο Γεώργιος-Αλβέρτος αναδείχθηκε νικητής από αυτή τη σύγκρουση. Ακόμη και η πόλη του Έμντεν, η οποία είχε οδηγηθεί από τη νεανική φατρία, υποτάχθηκε σε αυτόν. Ωστόσο, λόγω των κακών διαπραγματευτικών δεξιοτήτων του καγκελαρίου τού Γεωγίου0-Αλβέρτου, Ένο-Ρούντολφ Μπρένεϊσεν, δεν μπορούσε να συμφωνηθεί ειρήνη μεταξύ των αντιμαχόμενων φατριών. Ο καγκελάριος και ο πρίγκιπας ζήτησαν να τιμωρηθούν σκληρά οι αντάρτες, αλλά το 1732 συγχωρήθηκαν από τον αυτοκράτορα της Γερμανίας.

Όταν ο πρίγκιπας Γεώργιος-Αλβέρτος απεβίωσε στις 11 Ιουνίου 1734, ο γιος του Κάρολος-Έντσαρντ, ανέλαβε τα καθήκοντά του σε ηλικία 18 ετών. Ο Κάρολος-Έτσαρντ ήταν ο τελευταίος επιζών απόγονος του Γεωργίου-Αλβέρτου. Ούτε μπορούσε να επιλύσει τις συγκρούσεις με τους ευγενείς.

## Οικογένεια
Το 1715, ο Γεώργιος-Αλβέρτος εξέδωσε τον πρώτο Κανονισμό Επιθεώρησης Ίππων στον κόσμο.

Το 1729-1730 ο πρίγκιπας Γεώργιος-Αλβέρτος έφτιαξε ένα λιμάνι στο Καρολίνενσηλ,  τώρα ένα λιμάνι μουσείο. Αυτό πήρε το όνομά του από τη δεύτερη σύζυγό του Καρολίνα.

Σε μια προσπάθεια να κρατήσει τον αλκοολισμό υπό έλεγχο, ο Γεώργιος-Αλβέρτος απαγόρευσε τους αγώνες με σφαίρες (μπάλες) στις 9 Φεβρουαρίου 1731. Καταδίκασε κατηγορηματικά τις «διαταραχές, την υπερβολή στο ποτό, το φαγητό, την πώληση την ορκωμοσία, την κατάρα και τους σοβαρούς ξυλοδαρμούς» που συνέβαιναν συχνά σε αγώνες με ρίψη σφαιρών (μπαλών). Αυτό έφερε ένταση στη σχέση μεταξύ του πρίγκιπα και των υπηκόων του.

## Υποσημειώσεις


## Αναφορές και πηγές
* Martin *Jhering: Hofleben στο Όστφρισλαντ.* *Die Fürstenresidenz Aurich im Jahre 1728*, Αννόβερο, 2005
*  [ αυτο-δημοσιευμένη πηγή ] 

Κατηγορία:Οίκος των Σίρκσενα